jkorsvik/nowiki_second_scrape_merged huggingface dataset:
Sergej Kopljakov

Sergej Viktorovitsj Kopljakov (russisk: Сергей Викторович Копляков; født 23. januar 1959 i Orsja) er en belarusisk tidligere svømmer som under sommer-OL 1980 vant to gull på 200 m fri og 4×200 m fri stafett for Sovjetunionen, i tillegg til én sølvmedalje på 4×100 m medley stafett. Han tok også sølv på 4×200 m fri stafett under sommer-OL 1976 i Montréal. Han har også én sølv og én bronse fra langbane-VM 1978 i Berlin samt fire gull og én bronse fra Europamesterskapene 1977 i Jönköping og 1981 i Split.


== Eksterne lenker ==
(de) Sergej Kopljakov – Munzinger Sportsarchiv 
(en) Sergej Kopljakov – Olympedia 
(en) Sergej Kopljakov – Sports-Reference (OL-resultater – arkivert)
Markusmesse

Markusmesse, markusdagen (latin Marci Evangelistae) eller den store gangdagen er en merkedag til minne om evangelisten Markus på 25. april. Han skrev Markusevangeliet visstnok kort tid før han ble drept som martyr under Neros forfølgelser.
På primstaven er dagen avmerket med en fjærpenn fordi Markus brukte en penn da han skrev ned Markusevangeliet. Andre steder er merket en strek med prikker rundt, tolket som en målestang med sne rundt.I katolsk tid var den store gangdagen markert med prosesjoner på markene med krusifiks og røkelse, og prestene kunne skvette vievann på markene. Denne skikken skal ha blitt innført av pave Gregor den store rundt år 600 for å stoppe en pest. Denne vandringen kan minne om hedenske våropptog.
I mange kyststrøk var Markusmesse tiden for å så havre.


== Referanser ==
Équateur (provins)

Équateur er en provins i Den demokratiske republikken Kongo. Før konstitusjonen av 2006 var Équateur sammen med provinsene Nord-Ubangi, Mongala, Sud-Ubangi og Tshuapa en del av den gamle provinsen Équateur. Hovedstad i provinsen er Mbandaka.
Provinsens territorium  svarer til den tidligere provinsen Cuvette-Centrale som brøt ut fra Équateur i 1962. Provinsen Cuvette-Centrale eksisterte frem til 1966. Léon Engulu var president.


== Referanser ==
Universitetet i Lubumbashi

Universitetet i Lubumbashi (også kjent under forkortelsen UNILU) er en av de største universititetene i Den demokratiske republikken Kongo. Universitetet ligger i Lubumbashi, i provinsen Katanga. Campus ligger nord i byen, vest for flyplassen. 
Universitetet ble stiftet i 1981, men var fra 1955 en del av Université Nationale du Zaïre, Campus de Lubumbashi (National University of Zaire, Lubumbashi Campus).


== Referanser ==


== Eksterne lenker ==
Offisielt nettsted 
(en) University of Lubumbashi – kategori av bilder, video eller lyd på Commons
Duncan Armstrong

Duncan John D'Arcy Armstrong (født 7. april 1968 i Rockhampton, Queensland) er en australsk tidligere svømmer som under sommer-OL 1988 i Seoul vant gull på 200 m fri og sølv på 400 m fri. Han vant også gull på 400 m fri under Samveldelekene 1986 i Edinburgh.
12. juni 1989 ble Armstrong tildelt Order of Australias medalje for sin innsats innen svømming.


== Referanser ==


== Eksterne lenker ==
(en) Duncan Armstrong på Internet Movie Database 
(de) Duncan Armstrong – Munzinger Sportsarchiv 
(en) Duncan Armstrong – Olympics.com 
(en) Duncan Armstrong – Olympic.org 
(en) Duncan Armstrong – Olympedia 
(en) Duncan Armstrong – Sports-Reference (OL-resultater – arkivert) 
(en) Duncan Armstrong – Australian Olympic Committee 
(en) Duncan Armstrong – Sport Australia Hall of Fame 
(en) Duncan Armstrong – Commonwealth Games Federation 
(en) Duncan Armstrong – Swimming Hall of Fame
Fremre vokal

En fremre vokal er en type vokal som brukes i talespråk. Det som kjennetegner uttalen av fremre vokaler er at tunga er så langt fram i munnen som mulig uten å skape hindringer som vil gjøre lyden til en konsonant. De fremre vokalene som defineres i det internasjonale fonetiske alfabetet (IPA) er:

Trang fremre urunda vokal [i]
Trang fremre runda vokal [y]
Halvtrang fremre urunda vokal [e]
Halvtrang fremre runda vokal [ø]
Halvåpen fremre urunda vokal [ɛ]
Halvåpen fremre runda vokal [œ]
Nesten-åpen fremre urunda vokal [æ]
Åpen fremre urunda vokal [a]
Åpen fremre runda vokal [ɶ]


== Litteratur ==
Abrahamsen, Jardar Eggesbø og Aleksander Morland (2008). Starthjelp i fonetikk og lingvistikk (1 utg.). Trondheim: Tapir Akademisk Forlag. ISBN 978-82-519-2343-9.
Universitetet i Kinshasa

Universitetet i Kinshasa (fransk: Université de Kinshasa) er et universitet i Kinshasa, hovedstaden i Den demokratiske republikken Kongo. Universitetet var et av tre universiteter, sammen med Universitetet i Kisangani og Universitetet i Lubumbashi, som utgjorde Université nationale du Zaïre.


== Referanser ==


== Eksterne lenker ==
Offisielt nettsted 
(en) University of Kinshasa – kategori av bilder, video eller lyd på Commons
Jevgenij Sadovyj

Jevgenij Viktorovitsj Sadovyj (russisk: Евгений Викторович Садовый; født 19. januar 1973) er en russisk tidligere svømmer som under sommer-OL 1992 i Barcelona vant tre gullmedaljer på 200 m og 400 m fri og 4×200 m fri stafett for Samveldet av uavhengige stater. Sadovyj tok to også to gull under langbane-EM 1991 i Athen, for Sovjetunionen, samt to gull og én sølv under langbane-EM 1993 i Sheffield, for Russland.


== Eksterne lenker ==
(de) Jevgenij Sadovyj – Munzinger Sportsarchiv 
(en) Jevgenij Sadovyj – Olympedia 
(en) Jevgenij Sadovyj – Sports-Reference (OL-resultater – arkivert) 
(en) Jevgenij Sadovyj – Swimming Hall of Fame
Danyon Loader

Danyon Joseph Loader (født 21. april 1975 i Timaru), newzealandsk svømmer som deltok i de olympiske leker 1992 i Barcelona 1996 i Atlanta.
Han ble olympisk mester i svømming to ganger under Sommer-OL 1996 i Atlanta, da han vant både 200 m og 400 m fri for menn.


== OL-medaljer ==
 1996  Atlanta - Gull i svømming, 200 m fri menn New Zealand 
 1996  Atlanta - Gull i svømming, 200 m fri menn New Zealand 
 1992  Barcelona - Bronse i svømming, 200 m butterfly menn New Zealand 


== Referanser ==


== Eksterne lenker ==
(en) Danyon Loader – Olympics.com 
(en) Danyon Loader – Olympedia 
(en) Danyon Loader – Sports-Reference (OL-resultater – arkivert) 
(en) Danyon Loader – New Zealands olympiske komité 
(en) Danyon Loader – New Zealand Sports Hall of Fame 
(en) Danyon Loader – Commonwealth Games Federation 
(en) Danyon Loader – FINA 
(en) Danyon Loader – Swimming Hall of Fame 
(en) Danyon Loader – swimrankings.net
Trang vokal

En trang vokal er en type vokal som brukes i talespråk. Det som kjennetegner uttalen av trange vokaler er at tunga er så nær ganen som mulig uten å skape hindringer som vil gjøre lyden til en konsonant. De trange vokalene som defineres i det internasjonale fonetiske alfabetet (IPA) er:

Trang fremre urunda vokal [i]
Trang fremre runda vokal [y]
Trang midtre urunda vokal [ɨ]
Trang midtre runda vokal [ʉ]
Trang bakre urunda vokal [ɯ]
Trang bakre runda vokal [u]


== Litteratur ==
Abrahamsen, Jardar Eggesbø og Aleksander Morland (2008). Starthjelp i fonetikk og lingvistikk (1 utg.). Trondheim: Tapir Akademisk Forlag. ISBN 978-82-519-2343-9.
Eisstadion Badrutts Park

Eisstadion Badrutts Park i St. Moritz, Sveits var arenaen som ble brukt til hurtigløpsøvelsene under de olympiske vinterlekene i 1928 og i 1948. Foruten OL-løpene har banen også vært arena for EM allround, i 1925.
Badrutts Park ligger 1856 meter over havet. Banen ble åpnet i 1921, men har ikke vært i bruk siden 1948. Det har blitt satt en verdensrekord her; av finnen Clas Thunberg med 43,6 på 500 meter i 1931.
Området brukes i dag som driving range for den lokale golfklubben.


== Referanser ==
Halvtrang vokal

En halvtrang vokal er en type vokal som finnes i talespråk. Det som kjennetegner uttalen av halvtrange vokaler er at tunga er posisjonert to tredeler av avstanden mellom trange og sentrale vokaler. De halvtrange vokalene som defineres av det internasjonale fonetiske alfabetet (IPA) er:

Halvtrang fremre urunda vokal [e]
Halvtrang fremre runda vokal [ø]
Halvtrang midtre urunda vokal [ɘ]
Halvtrang midtre runda vokal [ɵ]
Halvtrang bakre urunda vokal [ɤ]
Halvtrang bakre runda vokal [o]


== Litteratur ==
Abrahamsen, Jardar Eggesbø og Aleksander Morland (2008). Starthjelp i fonetikk og lingvistikk (1 utg.). Trondheim: Tapir Akademisk Forlag. ISBN 978-82-519-2343-9.
Anke Möhring

Anke Möhring (født 28. august 1969 i Magdeburg, Sachsen-Anhalt) er en tysk tidligere svømmer og europamester for Øst-Tyskland. Möhring vant gull på 400 m fri under Europamesterskapet i 1989 og 800 m fri i 1987 og 1989. Hun deltok også under sommer-OL 1988 i Seoul, hvor hun tok bronse på 400 m fri.
I 1989 ble Möhring kåret til Årets svømmer i Europa av det amerikanske magasinet Swimming World Magazine.


== OL-medaljer ==
 1988  Seoul - Bronse i svømming, 400 meter fri damer  Øst-Tyskland


== Referanser ==


== Eksterne lenker ==
(de) Anke Möhring – Munzinger Sportsarchiv 
(en) Anke Möhring – Olympics.com 
(en) Anke Möhring – Olympic.org 
(en) Anke Möhring – Olympedia 
(en) Anke Möhring – Sports-Reference (OL-resultater – arkivert) 
(en) Anke Möhring – databaseOlympics.com (arkivert) 
(en) Anke Möhring – swimrankings.net 
(en) Anke Möhring – TheSports.org
Halvåpen vokal

En halvåpen vokal er en vokal som brukes i talespråk. Det som kjennetegner uttalen av halvåpne vokaler er at tunga er posisjonert to tredeler av avstanden mellom åpne og sentrale vokaler. De halvåpne vokalene som defineres i det internasjonale fonetiske alfabetet (IPA) er:

Halvåpen fremre urunda vokal [ɛ]
Halvåpen fremre runda vokal [œ]
Halvåpen midtre urunda vokal [ɜ]
Halvåpen midtre runda vokal [ɞ]
Halvåpen bakre urunda vokal [ʌ]
Halvåpen bakre runda vokal [ɔ]


== Litteratur ==
Abrahamsen, Jardar Eggesbø og Aleksander Morland (2008). Starthjelp i fonetikk og lingvistikk (1 utg.). Trondheim: Tapir Akademisk Forlag. ISBN 978-82-519-2343-9.
Malebodammen

Malebodammen (tidligere Stanley-Pool etter oppdageren Henry Morton Stanley, også kalt Ngobila-sjøen, Lake Nkunda, Pool Malebo)  er en langstrakt og grunn innsjø - eller mer en utvidelse av Kongo - beliggende på grensen mellom Republikken Kongo og Den demokratiske republikken Kongo. 
Ved breddene av Malebodammen, ligger de to lands hovedsteder Kinshasa (DR Kongo) og Brazzaville (Republikken Kongo).
Foran Livingstonefallene, som er Kongoflodens gjennombrudd gjennom nedre Guineas høydedrag, oppdemmes den vannrike floden i en innsjø som er omkring 30 km lang og 21 km bred og på det meste 16 m dyp. Malebodammen ligger på 272 moh. og har mange skogbevokste store og små øyer (bl.a. den 180 km² store Mbamu), og de omkransende fjellene kommer opp i 600 moh.
Kongofloden er seilbar fra Malebodammen og oppover til byene Mbandaka, Kisangani and Bangui; nedenfor umuliggjøres dette av fossene og strykene.
Henry Morton Stanley nådde innsjøen den 12. mars 1877 og grunnla her i 1882 Station Léopoldville (i dag Kinshasa), som gradvis vokste fra regionalt handelssentrum og utgangspunkt for ekspedisjoner til storby. Den senere bygde Kongobanen knytter Malebodammen med havnen Matadi på atlanterhavskysten.
Günther Huber

Günther Huber (født 28. oktober 1965) italiensk bobkjører som deltok i de olympiske vinterleker 1992 i Albertville, 1994 i Lillehammer og 1998 i Nagano.
Huber vant en olympisk bronsemedalje i bobsleigh under vinter-OL 1994 i Lillehammer. Sammen med Stefano Ticci kom han på tredjeplass i toerbob bak to lag fra Sveits
Fire år senere, under vinter-OL 1998 i Nagano ble han olympisk mester i toerbob. Han og Antonio Tartaglia kom på delt førsteplass med Canada.
Huber ble verdensmester i bobsleigh 1999 i Cortina d'Ampezzo i toerbob.


== OL-medaljer ==
1998  Nagano -  Gull i bobsleigh, toerbob  Italia
1994  Lillehammer -  Bronse i bobsleigh, firerbob  Italia


== Eksterne lenker ==
(de) Günther Huber – Munzinger Sportsarchiv 
(en) Günther Huber – Olympics.com 
(en) Günther Huber – Olympic.org 
(en) Günther Huber – Olympedia 
(en) Günther Huber – Sports-Reference (OL-resultater – arkivert) 
(en) Günther Huber – databaseOlympics.com (arkivert) 
(it) Günther Huber – Italias olympiske komité 
(en) Günther Huber – TheSports.org
Stefano Ticci

Stefano Ticci (født 13. mai 1962), er en italiensk bobkjører som deltok i de olympiske vinterleker 1984 i Sarajevo, 1988 i Calgary, 1992 i Albertville og 1994 i Lillehammer.
Huber vant en olympisk bronsemedalje i bobsleigh under Vinter-OL 1994 i Lillehammer. Sammen med Günther Huber kom han på tredjeplass i toerbob bak to lag fra Sveits


== OL-medaljer ==
1994  Lillehammer -  Bronse i bobsleigh, firerbob  Italia


== Eksterne lenker ==
(en) Stefano Ticci – Olympedia 
(en) Stefano Ticci – Sports-Reference (OL-resultater – arkivert) 
(en) Stefano Ticci – databaseOlympics.com (arkivert) 
(it) Stefano Ticci – Italias olympiske komité
Harald Czudaj

Harald Czudaj (født 14. februar 1963) er en tysk bobkjører som deltok i de olympiske vinterleker 1992 i Albertville, 1994 i Lillehammer og 1998 i Nagano.
Czudaj ble olympisk mester i bobsleigh under vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tysk lag. De andre på laget Karsten Brannasch, Olaf Hampel og Alexander Szelig.


== OL-medaljer ==
1994  Lillehammer -  Gull i bobsleigh, firerbob  Tyskland


== Referanser ==


== Eksterne lenker ==
(en) Harald Czudaj – kategori av bilder, video eller lyd på Commons 
(en) Harald Czudaj på Internet Movie Database 
(de) Harald Czudaj – Munzinger Sportsarchiv 
(en) Harald Czudaj – Olympics.com 
(en) Harald Czudaj – Olympic.org 
(en) Harald Czudaj – Olympedia 
(en) Harald Czudaj – Sports-Reference (OL-resultater – arkivert) 
(en) Harald Czudaj – databaseOlympics.com (arkivert) 
(en) Harald Czudaj – TheSports.org
Karsten Brannasch

Karsten Brannasch (født 17. august 1966) er en tysk bobkjører som deltok i de olympiske vinterleker 1994 i Lillehammer.
Brannasch ble olympisk mester i bobsleigh under Vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tysk lag. De andre på laget Harald Czudaj, Olaf Hampel og Alexander Szelig.


== OL-medaljer ==
1994  Lillehammer -  Gull i bobsleigh, firerbob  Tyskland


== Eksterne lenker ==
(en) Karsten Brannasch – kategori av bilder, video eller lyd på Commons 
(en) Karsten Brannasch på Internet Movie Database 
(en) Karsten Brannasch – Olympedia 
(en) Karsten Brannasch – Sports-Reference (OL-resultater – arkivert) 
(en) Karsten Brannasch – databaseOlympics.com (arkivert)
Have a Cigar

«Have a Cigar» er en sang av Pink Floyd på albumet Wish You Were Here, utgitt i 1975. Sangen er skrevet av Roger Waters og sunget av «gjestevokalist» Roy Harper. På LP-utgivelsene er dette åpningslåten på side to, og på CD-ene er den spor nummer tre. Sangen er fem minutter og åtte sekunder lang.


== Struktur ==
Teksten er en bitende kritikk av musikkbransjens grådige, ignorante og dobbeltmoralske elementer. Toppsjefene i plateselskapene beskrives som en blanding av kyniske, ignorante, uvitende og uinteresserte. En av linjene i sangen omtaler en sjef som ikke har forstått at ingen i bandet faktisk heter Pink Floyd:

«The band is just fantastic, that is really what I think, oh by the way, which one's Pink?»
(Bandet er fantastisk, det mener jeg virkelig. Men forresten, hvem av dere er Pink?)Musikken er en slags funk og rock-blanding, der bass og trommer skaper en «groove» mens synthesizeren og gitaren spiller et melodisk riff. Sangen slutter med en gitarsolo som, ved hjelp av lydeffekter, til slutt høres ut som om den kommer fra en radio. Noen skifter så kanal på «radioen», og sangen går så sømløst over til albumets tittelspor «Wish You Were Here».
Opprinnelig skulle Roger Waters selv synge sangen, men han hadde noen små problemer med stemmebåndet sitt etter innspillingen av «Shine On You Crazy Diamond», og David Gilmour ville ikke synge den. Roy Harper holdt på med innspillingen av sitt album HQ i studio 2 i Abbey Road Studio på samme tid som Pink Floyd skulle spille inn sangen i studio 3. Gilmour gikk til Harper og spurte om han ville gjøre et forsøk på en sang de trengte vokal på, noe Harper takket ja til. Waters angret senere på at han ikke sang låten selv. Dermed ble «Have a Cigar» en av kun to Pink Floyd-sanger med hovedvokal av en person utenfor bandet. Den andre sangen er «The Great Gig in the Sky» med Clare Torry.


== Konsertfremføringer ==
Sangen ble spilt under Pink Floyds turneer i 1975 og 1977. Under fremføringene i 1975 og 1977 sang Roger Waters hovedvokal, og David Gilmour bidro som støttevokalist. Roy Harper var med på en fremføring av sangen, nemlig under bandets konsert på Knebworth-festivalen i 1975. 
Det finnes ingen offisielt utgitte konsertopptak av sangen.


== Personell ==
På originalinnspillingen fra 1975 medvirker:

Roger Waters, bass, koring
David Gilmour, gitar, koring
Richard Wright, keyboard
Nick Mason, trommer, perkusjon
Roy Harper, vokal


== Referanser ==


== Eksterne lenker ==
(en) Have a Cigar på MusicBrainz 
(en) Have a Cigar på Genius — sangtekst
Olaf Hampel

Olaf Hampel (født 1. november 1965 i Bielefeld) er en tysk bobkjører som deltok i de olympiske vinterleker 1988 i Calgary, 1994 i Lillehammer og 1998 i Nagano.
Hampel ble olympisk mester i bobsleigh under vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tyst lag. De andre på laget var Harald Czudaj, Karsten Brannasch og Alexander Szelig.
Fire år senere, under vinter-OL 1998 i Nagano vant han sin andre olympiske tittel i firerbob, de tre andre på laget var Christoph Langen, Markus Zimmermann og Marco Jakobs.
Hampel ble verdensmester i bobsleigh to ganger, begge i firerbob, 1995 i Winterberg og 1996 i Calgary.


== OL-medaljer ==
1994  Lillehammer -  Gull i bobsleigh, firerbob  Tyskland
1998  Nagano -  Gull i bobsleigh, firerbob  Tyskland


== Eksterne lenker ==
(en) Olaf Hampel – kategori av bilder, video eller lyd på Commons 
(en) Olaf Hampel på Internet Movie Database 
(en) Olaf Hampel – Olympics.com 
(en) Olaf Hampel – Olympedia 
(en) Olaf Hampel – Sports-Reference (OL-resultater – arkivert) 
(en) Olaf Hampel – databaseOlympics.com (arkivert) 
(en) Olaf Hampel – TheSports.org
Alexander Szelig

Kai Alexander Szelig (født 6. februar 1966) er en tysk bobkjører som deltok i de olympiske vinterleker 1988 i Calgary, 1992 i Albertville, 1994 i Lillehammer og 1998 i Nagano.
Szelig ble olympisk mester i bobsleigh under vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tysk lag. De andre på laget var Harald Czudaj, Karsten Brannasch og Olaf Hampel.


== OL-medaljer ==
1994  Lillehammer -  Gull i bobsleigh, firerbob  Tyskland


== Eksterne lenker ==
(en) Alexander Szelig på Internet Movie Database 
(en) Alexander Szelig – Olympedia 
(en) Alexander Szelig – Sports-Reference (OL-resultater – arkivert) 
(en) Alexander Szelig – databaseOlympics.com (arkivert)
Domenico Semeraro

Domenico Semeraro (født 3. februar 1964), er en sveitsisk bobkjører som deltok i de olympiske vinterleker 1994 i Lillehammer.
Semeraro vant en olympisk sølvmedalje i bobsleigh under vinter-OL 1994 i Lillehammer. Han var med på det sveitsiske laget som kom på andreplass i  konkurransen i firerbob bak Tyskland. De andre på laget var Gustav Weder, Donat Acklin og Kurt Meier.
Semeraro ble verdensmester i bobsleigh 1993 i Innsbruck i firerbob.


== OL-medaljer ==
1994  Lillehammer -  Sølv i bobsleigh, firerbob  Sveits


== Eksterne lenker ==
(en) Domenico Semeraro – Olympedia 
(en) Domenico Semeraro – Sports-Reference (OL-resultater – arkivert) 
(en) Domenico Semeraro – databaseOlympics.com (arkivert) 
(en) Domenico Semeraro – TheSports.org
Ulf Hielscher

Ulf Hielscher (født 30. november 1967) er en tysk bobkjører som deltok i de olympiske vinterleker 1994 i Lillehammer.
Hielscher vant en olympisk bronsemedalje i bobsleigh under Vinter-OL 1994 i Lillehammer. Han var med på det tyske laget som kom på tredjeplass i firerbob bak et annet tysk lag og Sveits. De andre på laget var Wolfgang Hoppe, René Hannemann og Carsten Embach.
Hielscher ble verdensmester i bobsleigh 1995 i Winterberg i firerbob.


== OL-medaljer ==
1994  Lillehammer -  Bronse i bobsleigh, firerbob  Tyskland


== Eksterne lenker ==
(en) Ulf Hielscher – Olympedia 
(en) Ulf Hielscher – Sports-Reference (OL-resultater – arkivert) 
(en) Ulf Hielscher – databaseOlympics.com (arkivert)
Carsten Embach

Carsten Embach (født 12. oktober 1968 i Stralsund), tysk bobkjører som deltok i de olympiske vinterleker 1994 i Lillehammer og 2002 i Salt Lake City.
Embach vant en olympisk bronsemedalje i bobsleigh under vinter-OL 1994 i Lillehammer. Han var med på det tyske laget som kom på tredjeplass i firerbob bak et annet tysk lag og Sveits. De andre på laget var Wolfgang Hoppe, René Hannemann og Ulf Hielscher.
Åtte år senere, under vinter-OL 2002 i Salt Lake City ble han olympisk mester i bobsleigh. Sammen med André Lange, Enrico Kühn og Kevin Kuske vant han konkurransen i firerbob foran to amerikanske lag.
Embach ble verdensmester i bobsleigh fire ganger, alle i firerbob, 1995 i Winterberg, 1997 i St. Moritz, 2000 i Winterberg og 2003 i Lake Placid.


== OL-medaljer ==
2002  Salt Lake City -  Gull i bobsleigh, firerbob  Tyskland
1994  Lillehammer -  Bronse i bobsleigh, firerbob  Tyskland


== Eksterne lenker ==
(en) Carsten Embach – Olympics.com 
(en) Carsten Embach – Olympic.org 
(en) Carsten Embach – Olympedia 
(en) Carsten Embach – Sports-Reference (OL-resultater – arkivert) 
(en) Carsten Embach – databaseOlympics.com (arkivert) 
(en) Carsten Embach – IBSF 
(en) Carsten Embach – TheSports.org
DaleGudbrand

Dale-Gudbrand er en studentforening ved Norges miljø- og biovitenskapelige universitet, NMBU, på Ås. Foreningen består av gudbrandsdøler og andre som har en form for tilknytning til Gudbrandsdalen. Foreningen teller rundt 15 aktive medlemmer som alle har kommet fra kommuner i Gudbrandsdalen til Agrarmetropolen for å studere. 
Foreningen ble stiftet i 1991 ved den daværende utdanningsinstitusjonen Norges landbrukshøyskole, NLH, som i 2005 fikk universitetsstatus og skiftet navn til UMB. I 2014 skiftet universitetet navn til NMBU. Studentkulturen er viktig for enhver Ås-student og man finner et mangfold av studentforeninger og organisasjoner for enhver smak. Ved universitetet ble også Norges første studentforening stiftet, som i dag lever i beste velgående.
Dale-Gudbrand har medlemmer fra Gudbrandsdalen og fra sidedalene Ottadalen og Gausdal: 
Lesja,
Dombås,
Dovre,
Skjåk,
Lom,
Vågå,
Sel,
Nord-Fron,
Sør-Fron,
Ringebu,
Øyer,
Gausdal,
Lillehammer.


== Formålsparagraf ==
Formålet vårt æ å vælsetja og ta vare på røt'n våre.
Oss lyt marknadsføre liv og kultur ifrå Dala.
Oss lyt slost mot ytre negativ påvirkning, slek som knoting
...og bruk tå utenlandske ord.
Samheill oss Grudbrandsdøler imellom ska stå høgt!


== Eksterne lenker ==
DaleGudbrand hjemmeside
NMBU sin hjemmeside
Ås kommune
Antonio Tartaglia

Antonio Tartaglia (født 13. januar 1968), italiensk bobkjører som deltok i de olympiske vinterleker 1998 i Nagano.
Tartaglia ble olympisk mester i bobsleigh under vinter-OL 1998 i Nagano. Sammen med Günther Huber kom de på delt førsteplass med Canada i toerbob.


== OL-medaljer ==
1998  Nagano -  Gull i bobsleigh, toerbob  Italia


== Eksterne lenker ==
(en) Antonio Tartaglia – Olympics.com 
(en) Antonio Tartaglia – Olympic.org 
(en) Antonio Tartaglia – Olympedia 
(en) Antonio Tartaglia – Sports-Reference (OL-resultater – arkivert) 
(en) Antonio Tartaglia – databaseOlympics.com (arkivert) 
(it) Antonio Tartaglia – Italias olympiske komité 
(en) Antonio Tartaglia – TheSports.org